《舟中口号》
明代·江源

急雨敲篷泊浅滩，今朝行路始知艰。乱流侧畔千堆石，飞鸟前头万点山。

原北水枯芳草歇，江南冬暖弊裘闲。何时脱却朝衫去，散发扁舟任往还。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。